Sy naasbestaandes het Vrydag op Facebook geskryf: “Ons staan al op dag vyf. Ons kry leidrade en volg alles op. Baie dankie vir almal se ondersteuning. Dat niemand hom gesien het nie is onmoontlik. Fokus op die persoon [in die foto] asseblief. Morne is ŉ groot man. Hy is 1,93 m lank, het bruin hare en blou oë. Kyk bietjie na persone in voertuie vandag of iemand wat stap. Ons gaan nie ophou soek nie. Help ons asseblief.”
“Hy het aan sy kollegas gesê hy voel nie lekker nie en gaan ry om iets by die apteek te kry. Hy het sy beursie saam met hom gevat, maar sy selfoon by die werk gelaat,” het Annalize gesê.
“Ek weet daar is nie ŉ klip wat nog nie omgedop is om Morne te kry nie. Ek kan egter nie beskryf hoe hierdie gevoel is nie. Elke sekonde wat verbygaan is ondraaglik seer. Kan ek asseblief net weet waar my man is. Asseblief, as ons net aanhou soek en bid. Baie dankie vir almal se omgee. Dit word regtig opreg waardeer,” het Annalize gesê.
Hoekom sal iemand hul selfoon doelbewus laat agterbly as hul weet hul voel nie lekker nie? Ek hoop hy word ongedeurd gevind.